
Az LMBT Artivizmus konstrukciója, működése, szerepe és előremutató jegyei a kisebbségi érdekérvényesítésben

Dolgozatom az LMBT (Leszbikus, Meleg, Biszexuális és Transznemű) artivizmus felépülését, működését és funkcióit járja körül. Az artivizmus fontos eszköz az LMBT csoportok külső és belső kommunikációjában, a csoport pozitív reprezentációjában, valamint előremutató gyakorlatokkal rendelkezik a kisebbségi összefogás területén. Az LMBT aktivisták és artivisták egységfrontot alkotnak azért, hogy a számos identitással, kulturális beállítódással rendelkező heterogén csoport közösen léphessen fel társadalmi céljai elérése érdekében. Írásomban artivista, és az artivista projekteket és rendezvényeket vizsgálok abból a szempontból, hogy hogyan állnak ki a homofóbia leküzdése, a marginalizáció, diszkrimináció csökkentése, vagy az LMBT emberek sokszínűségének reprezentálása mellett, és milyen összefogási formában teszik azt. Fontosabb példák a dolgozatban ismertetett rendezvényekre, projektekre: LGBT History Month Scotland, Engaging Hearts and Minds, Changing Attitudes Project, Civil Partnerships Conference, International Dublin Gay Theatre Festival, LGBT Diversity- Working Together Conference.



